Dýchanie

Pri dýchaní dochádza k výmene dýchacích plynov. Do pohybu sa dostávajú dýchacie svaly – medzirebrové a bránica. Pri nádychu sa objem pľúc zväčšuje a pri výdychu sa zmenšuje. Bránica pracuje ako piest, pri nádychu ide dole, pri výdychu ide hore. Kyslíkový dlh sa prejavuje zadýchaním sa na kratšiu dobu, kedy telo potrebuje prijať väčšie množstvo kyslíka. Kapacita pľúc je množstvo vzduchu, ktoré vdýchneme pri maximálnom nádychu. Vonkajšie dýchanie je výmena dýchacích plynov medzi vonkajším prostredím a pľúcami. Vnútorné dýchanie je výmena dýchacích plynov medzi bunkami a krvou.